Gelyke Kanse-persverklaring: Konstitusionele Hof-toetssaak oor taal | LitNet
Die beweging Gelyke Kanse en Matie-studente het appèl aangeteken teen 'n uitspraak van die Kaapse Hoër Hof wat die nuwe taalbeleid van die Universiteit Stellenbosch gehandhaaf het. Die Kaapse Hof het die aansoek om hersiening van die US-taalbeleid met koste verwerp.
'n Volle regbank van die Konstitusionele Hof sal na verwagting betoë van die onderskeie partye aanhoor.
Die appellante voer aan dat die Universiteit Stellenbosch (US) in stryd met die Grondwet, wat onderrig in 'n amptelike taal van keuse tot op die hoogste vlak waarborg waar dit redelikerwys doenlik is, onder politieke druk geswig en Afrikaans begin afgradeer het. Gevolglik geniet Afrikaans ook nie meer by US die gelykheid van aansien wat 'n honderd jaar vanaf die universiteit se stigting gegeld het en steeds as prakties haalbaar in 'n oorwegend Afrikaanse voedingsgebied beskou word nie. Dit is vandag des te meer prakties haalbaar gegewe die nuutste ontwikkelinge in afstandonderrig wat reeds wêreldwyd en ook by US toegepas word.
Die uitspraak sal ook van belang wees vir skole wat tot graad vier in die inheemse tale klasgee, maar daarna gedwing word om na Engels oor te slaan.
Gesaghebbende navorsing het getoon dat hierdie beleid besonder nadelige gevolge inhou – nie net vir sodanige leerders nie, maar ook vir 'n land se ontwikkeling.
2019-08-07 at 20:49
Dat dit nodig is vir so 'n voor-die-hand-liggende onderwerp om so 'n hoë draai in die konstitusionele hof te gaan maak, toon die verdieping van die krisis in die regstelsel.
2019-10-11 at 08:10
Vir my dui die regspraak teen Afrikanerssimbole en as taal, op geforseerde etniese almalgamasie wat nou amptelike regeringsbeleid is.